20 iyundan akademik litseylarga qabul boshlanadi

Joriy yil 20 iyundan akademik litseylarda 2021/2022 o‘quv yili uchun o‘quvchilardan hujjatlarini qabul qilish boshlanadi. 
Oliy va o‘rta maxsus ta'lim vazirligi xabariga ko‘ra, o‘quvchilar, ularning ota-onasi yoki ota-onasi o‘rnini bosuvchi shaxslar akademik litseylarda tashkil etilgan maslahat kengashlariga quyidagi hujjatlarni taqdim etadi:
Bundan tashqari, hujjatlarni litsey.edu.uz portali orqali akademik litseylarga o‘quvchilar o‘zlari tanlagan yo‘nalishlar bo‘yicha onlayn topshirishi ham mumkin bo‘ladi.
O‘qishga imtiyozli kirish huquqiga ega bo‘lgan xalqaro va respublika olimpiadalari, tanlovlar, musobaqalar g‘oliblari asl nusxadagi diplom, sertifikat, guvohnoma yoki boshqa tasdiqlovchi hujjatlarni ham topshiradi.
Hujjatlarni qabul qilish 30 iyunga qadar davom etadi.